Αγαπητοί γονείς,  
δώστε ιδιαίτερη προσοχή στο παρόν μήνυμα.  
Από σήμερα Δευτέρα 1 Νοεμβρίου 2021 και στο εξής αλλάζει η πλατφόρμα στην οποία ΥΠΟΧΡΕΩΤΙΚΑ θα πρέπει να δηλώνετε τα δύο εβδομαδιαία self-test των παιδιών σας.  
Παρακάτω σας αναλύω όσο πιο απλά μπορώ τα βήματα που πρέπει να ακολουθείτε, μετά από κάθε διενέργεια των self-test (κάθε Δευτέρα και Πέμπτη, ώστε να τα φέρουν μαζί τους στο σχολείο κάθε Τρίτη και Παρασκευή):

1. Μπαίνουμε στην πλατφόρμα [edupass.gov.gr](http://edupass.gov.gr/) και πατάμε Ξεκινήστε εδώ
2. Στο Επιλέξτε ενέργεια πατάμε πρόσβαση σε χώρους Πρωτοβάθμιας/Δευτεροβάθμιας Εκπαίδευσης/Ειδικής Αγωγής και μετά πατάμε Συνέχεια
3. Στο Επιλέξτε ενέργεια πατάμε Δήλωση self test μαθητών/τριών δημοσίων σχολικών μονάδων - Έκδοση Σχολικής Κάρτας για COVID-19 και μετά πατάμε Συνέχεια (Προσοχή: Για τα παιδιά που έχουν νοσήσει, επιλέγουμε Δήλωση μαθητών/τριών που έχουν εμβολιαστεί ή έχουν νοσήσει ή έχουν πρόσφατο PCR/Rapid test)
4. Στο Απαιτείται ταυτοποίηση πατάμε Σύνδεση
5. Στο Σε ποιον φορέα έχετε λογαριασμό πατάμε Επιλέξτε ΓΓΠΣΔΔ
6. Στο Αυθεντικοποίηση χρήστη πληκτρολογούμε τους κωδικούς μας στο **TaxisNet** για να συνδεθούμε και έπειτα πατάμε συνέχεια
7. Ελέγχουμε τα στοιχεία που εμφανίζονται και πατάμε Συνέχεια
8. Βρίσκουμε τα στοιχεία του σχολείου:
   * ΝΟΤΙΟΥ ΑΙΓΑΙΟΥ
   * ΚΑΛΥΜΝΟΥ
   * ΚΑΛΥΜΝΙΩΝ
   * Δημοτικά Σχολεία
   * Ενιαίου Τύπου Ολοήμερο Δημοτικό Σχολείο
   * 1ο ΔΗΜΟΤΙΚΟ ΣΧΟΛΕΙΟ ΧΩΡΑΣ ΚΑΛΥΜΝΟΥ

Έπειτα, συμπληρώνουμε τα στοιχεία του παιδιού και τα στοιχεία του self-test και πατάμε Υποβολή

1. Πατάμε Εκτύπωση Σχολικής Κάρτας

ΑΝ ΔΕΝ ΔΙΑΘΕΤΟΥΜΕ ΣΤΟ ΣΠΙΤΙ ΕΚΤΥΠΩΤΗ, ΑΝΤΙΓΡΑΦΟΥΜΕ ΣΤΟ ΚΕΝΟ ΕΝΤΥΠΟ ΤΑ ΣΤΟΙΧΕΙΑ ΠΟΥ ΒΛΕΠΟΥΜΕ ΣΤΗΝ ΟΘΟΝΗ ΜΑΣ  
Αμέσως μετά τη συμπλήρωση ή εκτύπωση της κάρτας μαθητή, τοποθετήστε την στην σχολική τσάντα για να μην ξεχαστεί το πρωί.  
  
Σήμερα θα διαθέσω σε όσα παιδιά μου το ζητούν το κενό έντυπο για το αποτέλεσμα του Test.  
Τέλος, από σήμερα θα μπορείτε να επισκέπτεστε το φαρμακείο που επιθυμείτε, για να προμηθεύεστε 5 self-test, για το επόμενο χρονικό διάστημα.  
  
  
Ελπίζω να μην θεωρείτε ότι όλη αυτή η ταλαιπωρία έχει να κάνει με τα σχολεία. Οι αποφάσεις είναι πολιτικές και εμείς είμαστε υπηρεσιακά υποχρεωμένοι να τις εφαρμόζουμε.  
  
ο Διευθυντής